kardosdrur/scandi-wiki huggingface dataset:
Hadsund Bank

Hadsund Bank blev stiftet som aktieselskab i 1905, men fik først i 1915 egne lokaler i den nybarokke bankbygning tegnet af arkitekt Morten Skøt. Bygningen havde oprindelig hovedfacade til Brogade, men da den nye Hadsundbro blev bygget et stykke øst for den gamle Hadsundbro, mistede Brogade sin betydning som hovedfærdselsåre, og hovedindgangen blev derfor flyttet til Bankpladsen. Hadsund Bank gik i betalingsstandsning i 1931, men der har lige siden været bankvirksomhed i bygningen, for Hadsund Bank blev overtaget af Aalborg Diskontobank. 1968 fusionerede Hadsund-afdelingen af Aalborg Diskontobank med Provinsbanken. I 1990 indgik Provinsbanken i Danske Bank. Efter 23 år valgte Danske Bank at lukke afdelingen den 8. november 2013, for at udvide afdelingen i Hobro. I april 2014 flytter Jutlander Bank fra Storegade, og ned i Hadsund Bank-bygningen. Bygningens vinduer er ikke originale.

Bygningen er vurderet til at have en høj bevaringsværdi. For at fastholde og styrke bygningens værdi er der lavet bestemmelser om, at bygningen ikke må ombygges eller på anden måde ændre udseende uden kommunens tilladelse.

Bankpladsen 
På Bankpladsen, der er et af Hadsunds gamle torve, findes en lille brønd med Anders Bundgaards skulptur forestillende en odder. Skulpturen er skænket i 1958 af Diskontobanken.

Bygningens anvendelse

Galleri

Kilder 

Danske virksomheder etableret i 1905
Tidligere banker i Danmark
Ophørt i 1931
Bank
Morten Skøt
Bank
80'ernes Boheme

80'ernes Boheme er Sebastians 13. studiealbum, udgivet i 1983. Det er det sidste indspillet med "stjernebandet": Nils Henriksen, Kenneth Knudsen, Lis Sørensen, Michael Friis og Alex Riel, idet Sebastian samlede et nyt hold af musikere til de efterfølgende plader. Ligesom forgængeren Stjerne til støv var albummet en kommerciel succes og har solgt mere end 100.000 eksemplarer.

Albummet kan anskues som mere mørkt i udtryk og indhold end Stjerne til støv. Ifølge Torben Bille er det domineret af "et vældigt tema om livet flere lysår efter Woodstock og få minutter i Orwell". Flere af sangene beskæftiger sig kritisk med nye tidsfænomener, f.eks. "Den nye tid", som handler om ensretning via teknologi, mens titelnummeret kan høres som en kritik af Nå-generationen, og "Salamanderballaden" fremstår som en sang om fremmedhad. Et mere personligt univers synes at fremstå i numre som "Beauty and the Beast" og "De grå katte".

Musikken til "Sangen om langfart", "Salamanderballaden" og "Den nye tid" havde tidligere været brugt i Rimfaxe-teatrets forestilling over Karel Čapeks Krigen mod salamandrene. Sangene havde dér tekster af Jesper Jensen, mens Sebastian skrev nye tekster til pladeversionerne.

Numre

Side 1 
 "80'ernes Boheme" (5:25)
 "Beauty & the Beast" (3:52)
 "Rue Fontaine" (4:50)
 "De grå katte" (5:18)

Side 2 
 "Sangen om langfart" (3:30)
 "Havet" (3:31)
 "Salamanderballaden" (4:24)
 "Den nye tid" (2:24)
 "Fantasi" (5:10)

Tekst og musik: Sebastian, undtagen "Havet", som har tekst af Sebastian og musik af Kenneth Knudsen.

Noter

Litteratur 
 Bille, Torben (1984): Sebastian – Gøgleren, Knud og de andre. København: Forlaget Fremad.

Eksterne henvisninger 
 Discogs – Sebastian – 80'ernes Boheme  (10-05-2012)
 80'ernes Boheme på Sebastian.info  (10-05-2012)

Sebastian-album
Album fra 1983
Richard Relsted

Richard Vagn Relsted (født 13. februar 1915 i Dyngby, Bjerager Sogn, død 25. september 1985) var en dansk civilingeniør, der var administrerende direktør for Jydsk Telefon fra 1971 til 1982.

Relsted blev student fra Rungsted Statsskole 1934, blev cand.polyt. 1940 og kom til Jydsk Telefon i 1941, hvor han arbejdede gradvist sig op. Efter at have deltaget i en telestudierejse til USA 1950 blev han afdelingsingeniør 1952, overingeniør 1955, vicedirektør i 1958 og administrerende direktør i 1971. Som sådan stod han bag automatiseringen af telefonnettet herhjemme, ligesom han var god til at engagere industrien i nyudvikling, ikke mindst virksomheder i Aarhus. Som pensionist var han en skattet foredragsholder.

Relsted blev medlem af Akademiet for de Tekniske Videnskaber i 1960, var medlem af bestyrelsen for A/S Scanticon og formand for bestyrelsen for Århus Teknikum. Han var Ridder af 1. grad af Dannebrogordenen.

Maleren Tommy Storkholm lavede et portræt af Relsted i 1982.

Kilder 
 Den Store Danske
 teknologihistorie.dk
 Kraks Blå Bog 1974

Ingeniører fra Danmark
Telefondirektører fra Danmark
Medlemmer af Akademiet for de Tekniske Videnskaber
Personer i Kraks Blå Bog (afdøde)
Danskere i 1900-tallet
Personer fra Jylland
Riddere af 1. grad af Dannebrog
Flyv lykkefugl

Flyv lykkefugl er et opsamlingsalbum med Sebastian, udgivet i 1983 af EMI, bestående af indspilninger fra perioden 1972-1974. De fleste sange stammer fra pladerne Over havet under himlen (1973) og Blød lykke (1974).

Numre

Side 1 
 "Flyv lykkefugl" (4:48)
 "Vascomat Liza" (3:00)
 "Den store flugt" (6:33)
 "Månedans" (3:30)
 "Stranding" (5:53)

Side 2 
 "Enebarn/vidunderbarn" (4:49)
 "Sidste nat med Nora" (3:52)
 "Karneval" (4:46)
 "Den frelste brigade" (2:59)
 "Natten er mørk" (6:02)

Noter

Litteratur 
 Bille, Torben (1984): Sebastian – Gøgleren, Knud og de andre. København: Forlaget Fremad.

Sebastian-album
Album fra 1983
Dansk Kabel TV

DKTV A/S (tidligere Dansk Kabel TV A/S) er en dansk telekommunikationsvirksomhed, der betjener antenne-, bolig-, grundejerforeninger og kommuner med rådgivning, etablering, renovering, programleverance og servicering af fællesantenneanlæg. I alt betjener virksomheden 200.000 danskere med tv, bredbånd og telefoni. Derudover forestår DKTV nedgravning af fiberforbindelser samt installationen af en del af YouSee's produkter. Siden 2019 har virksomheden været et datterselskab til TDC Net.

Historie 
Virksomheden blev grundlagt i 1970'erne af fire regionale teleselskaber, der havde hver deres kabel tv-selskab. Disse blev i 2000 sammenlagt til det nuværende, og siden har virksomheden været et 100% ejet datterselskab af TDC.

I 2022 skiftede firmaet navn fra Dansk Kabel TV til DKTV.

Eksterne henvisninger 
 Dansk Kabel TV's hjemmeside

TDC
Kabel TV
Fyns Telefon

Fyns Telefon A/S var et dansk teleselskab, der dækkede Fyn og øerne. Sammen med de tre øvrige regionale teleselskaber blev Fyns Telefon en del af Tele Danmark i 1995. 

Virksomheden blev grundlagt som Odense Telefon-Selskab i 1884. Navnet ændredes senere til Fyns Kommunale Telefonselskab; i folkemunde blot Fyns Telefon, som imidlertid først i 1991 blev det formelle navn. Oprindeligt var selskabet et andelsselskab, der var ejet af Fyns Amt, kommunerne på Fyn samt staten. Ved dannelsen af Tele Danmark i 1990 blev virksomheden omdannet til et statsligt aktieselskab. 

Med sine omkring 1.000 ansatte (1995) var Fyns Telefon den næstmindste af de fire regionale teleselskaber; kun Tele Sønderjylland var mindre. I 1989 havde Fyns Telefon 230.000 abonnenter. Samme år tilbød Fyns Telefon som det første teleselskab herhjemme samtalespecificering til de abonnenter, der var tilsluttet en digital central.

Domicilet var beliggende på Klingenberg i det centrale Odense. Sidst i 1980'erne udflyttede man visse aktiviteter til et nybyggeri i brug på Telehøjen i det sydøstlige Odense.

Jørgen Lindegaard var ansat fra 1977 til 1990 og sluttede som selskabets direktør.

Kilde 
 Version 2's leksikon

Referencer

Danske virksomheder etableret i 1884
Ophørt i 1995
Teleselskaber i Danmark
Virksomheder i Odense
Statsejede virksomheder i Danmark
Philipp Zorn

Carl Ludwig Philipp Zorn (født 13. januar 1850 i Bayreuth, død 5. januar 1928 i Ansbach) var en tysk retslærd.

Zorn blev 1872 Dr. jur. i München, 1875 privatdocent sammesteds, samme år ordentlig professor i Bern, 1877 i Königsberg, 1900—14 i Bonn. Zorns hovedværker omhandler kirkeretten, Staat und Kirche in Norwegen bis zum Schlusse des dreizehnten Jahrhunderts (1875), Ueber einige Grundfragen des Kirchenrechts und der Kirchenpolitik (1876), Die Reform der Evangelischen Kirchenverfassung in Bayern (1878), Staat und Kirche in der Schweiz (sammen med Carl Gareis I—II, 1877—78), og i sin Lehrbuch des Kirchenrechts (1888) søgte han at 
opbygge et nyt system for kirkerettens behandling; men også på den positive statsrets og folkerettens område har han både som lærer og skribent virket med stor energi.

Af særlig betydning er Das Staatsrecht des deutschen Reiches (I—II, 1880 og 1883, 2. oplag 1895—97), hans bearbejdelse af Ludwig von Rönnes Das Staatsrecht der preussischen Monarchie (I—II, 1899 og 1906, 5. oplag 1916), Die deutsche Reichsverfassung (1907, 3. oplag 1919), Im neuen Reich (1902), Der deutsche Staatsgedanke (1921) foruden en lang række mindre skrifter, tidsskriftafhandlinger og lignende.

Af Zorns talrige folkeretlige arbejder skal her fremhæves, foruden bidrag til Fritz Stier-Somlos Handbuch des Völkerrechts, H. Jordans Im neuen Deutschland og andre, Die beiden Haager Friedenskonferenzen von 1899 und 1907 (1915) og Deutschland und die beiden Haager Friedenskonferenzen (1920).

Zorn har foranstaltet forskellige udgaver af den tyske kolonial- og konsularlovgivning, med Stier-Somlo fra 1905 udgivet Abhandlungen aus dem Staats-, Verwaltungs- und Völkerrecht og deltog i redaktionen af Deutschland unter Kaiser Wilhelm II (I—III 1914). 1905 blev han medlem af Herrehuset og kronsyndikus, 1899 og 1907 var han medlem af fredskonferencerne i Haag, 1906 af Genferkonferencen til revision af Genferkonventionen. Zorn var lærer i statsret for den tyske kronprins og hans 3 yngre brødre.

Kilder 

 

Jurister fra Tyskland
Ansatte ved Berns Universitet
Ansatte ved Bonns Universitet
Faglitterære forfattere fra Tyskland
Tyskere i 1800-tallet
Tyskere i 1900-tallet
Personer fra Bayreuth
Salmonsens
Brian Friel

Brian Friel (født 9. januar 1929, død 2. oktober 2015) var en irsk dramatiker, oversætter og teaterinstruktør, som er blevet kaldt den mest betydende nulevende engelsksprogede dramatiker. Flere af hans stykker er opført på Det Kongelige Teater med Ghita Nørby og Henning Moritzen.

Referencer 

Dramatikere fra Irland
Teaterinstruktører
Oversættere
Pia Bech Mathiesen

Pia Bech Mathiesen (født 31. januar 1962, død 20. februar 2016 på Sankt Lukas Hospice i Hellerup]) var en dansk designer og erhvervsleder.

Uddannelse 
Hun var uddannet arkitekt på industrielt design-linjen fra Kunstakademiets Arkitektskole 1981-87 og læste design og økonomi på California Polytechnic State University (Cal. Poly.)1987-88. 1982-94 tog hun desuden en HD i organisation på Handelshøjskolen i København.

Karriere 
Under studiet arbejdede Pia hos Tokheim, efter 1 års studie på Cal. Poly. fik hun tilbudt at begynde som afdelingsansvarlig for Busk Design USA, men blev i stedet tilknyttet det danske kontor, hvor hun arbejdede som industriel designer i 1988 og 1989.

I 1989 blev Pia ansat som designansvarlig hos Experimentarium og blev desuden tegnestue- og produktionschef samme sted. 

I november 1996 blev hun designchef for DSB, og var medvirkende til IC4-projektet. I 1998 lancerede hun en ny og gennemgribende designpolitik for etaten, som brød med Jens Nielsens tidligere politikker. DSB anvender stadig denne designpolitik, som er udarbejdet i samarbejde med bureauet Kontrapunkt.

I 2009, blev Pia chef for Corporate Social Responsibility i DSB og september 2010 forlod hun DSB. 

Fra april 2011 var Pia administrerende direktør for Danfoss Universe som senere skiftede navn til Universe.  

Fra 2010 var Pia medlem af Designrådet og bestyrelsesmedlem i Designmuseum Danmark og hun blev i 2011 også medlem af Designskolen Koldings bestyrelse.

Pia var siden 2013 bestyrelsesformand for Sønderjylland Symfoniorkester.

Æresbevisninger og Priser 
I 2001 modtog hun Dronning Ingrids Mindemedalje og blev i 2002 Ridder af Dannebrogordenen.

Pia Bech Mathiesen har modtaget legater fra Danmarks Nationalbanks Jubilæumsfond af 1968, Daniscos Jubilæumsfond, Dansk Arbejdsgiverforenings Jubilæumsfond, Den Rienske Fond og DIIS.

Priser givet til DSB i hendes lederperiode:
 2008 European Design Management Award (Hædrende omtale for DSB's strategiske anvendelse af Design Management)
 2005 Brunel Award (for anvendelsen af kunst, Venus, af Mogens Møller)
 2005 Brunel Commendation (for DSB's uniformer af Hanne Larsen)
 2001 Special Brunel Jury Prize for overall Quality Excellence
 2000 ID Prisen for Øresundstoget (sammen med ADtranz og 11 Danes)
 1999 IG Prisen for DSB's typografi (sammen med Kontrapunkt)
 1998 Brunel Commendation (for DSB's samlede designprogram)

Privatliv 
Blev 30. juni 1990 gift med Cand. Polyt. HD(O) Jesper Kamp Nielsen, som hun i 2015 holdt sølvbryllup med, og de fik to børn sammen: Alexander Kamp Nielsen (1991) og Katrine Josefine Kamp Nielsen (1993)

Noter

Omtaler 
 Pia Bech Mathiesens profil på LinkedIn
 En legesyg karrierekvinde
 Mindeord for Pia Bech Mathiesen, næstformand i Designskolen Koldings bestyrelse

Eksterne henvisninger 
Jesper Kamp Nielsen
 

Designere fra Danmark
Arkitekter fra Danmark
Riddere af Dannebrog
Erhvervskvinder
Erhvervsfolk fra Danmark
Ansatte i DSB
Personer i Kraks Blå Bog (afdøde)
Andreas Burmeister

Joachim Andreas Burmeister (Burmester) (døbt 14. januar 1782 i København – 1815 sammesteds) var en dansk arkitekt og tømrermester.

Hans forældre var tømrer- og bygmester Ernst Burmeister og Anna Catherina Gockler (Gorgler, Kochler). Han blev optaget på Kunstakademiet i den 2. arkitekturskole juni 1798, vandt den lille sølvmedalje 1799 og den store sølvmedalje 1801 og deltog i guldmedaljekonkurrencerne 1801, 1803 og 1805 uden resultat. Han arbejdede siden som tømrermester.

Andreas Burmeister huskes kun for en række tegninger i Samlingen af Arkitekturtegninger, Danmarks Kunstbibliotek. De fleste af disse viser detaljer af uidentificerede bygningsværker, enkelte vedrører mindre bygningsændringer på Sophienholm ved Bagsværd Sø. Thorvaldsens Museum har også en tegning (købt 1969) af Burmeister: Kyst med ruin med korintiske søjler. Hans tegninger er smukt udførte og vidner om hans solide skoling på Kunstakademiet i den harsdorffske periode. 

Han blev gift 8. februar 1807 i København med Elisabeth Lund.

Kilder 
 

Personer fra København
Tømrere fra Danmark
Arkitekter fra Danmark
Danskere i 1700-tallet
Danskere i 1800-tallet
Ernst Burmeister

Joachim Ernst Burmeister (født før 1774 i Hamborg – 1806 i København) var en dansk arkitekt og tømrermester, far til Andreas Burmeister.

Burmeister blev ansat som tømrersvend hos Andreas Kirkerup før 1790, blev tømrermester dette år og blev på et tidspunkt optaget på Kunstakademiet, hvor han vandt den store guldmedalje 1774. Han udfoldede en stor byggeaktivitet i årene efter Københavns brand 1795 og havde i 1794 i alt 77 svende ansat. Hans klassicistiske borgerhuse er med enkle midler er præget af den harsdorffske klassicisme. En del af disse huse er fredet.

Han blev gift 1780 i København med Anna Catherina Gockler (Gorgler, Kochler), datter af øltapper Valentin Gockler og NN.

Værker 
(alle i København)
 Fortunstræde 3 (1796)
 Admiralgade 20 (1797-98)
 Vestergade 8 (1798)
 Lille Kirkestræde 3 (1798-99, sammen med M. Bälchow)
 Badstuestræde 10 A (1798-99)
 Badstuestræde 12 (1799-1800)
 Knabrostræde 9 (1799-1800)

Kilder 
 

Personer fra Hamborg
Tømrere fra Danmark
Arkitekter fra Danmark
Danskere i 1800-tallet
Klassicistiske arkitekter
Johan Ditlev Høst

Johan Ditlev Høst (18. januar 1818 i København – 12. marts 1882) var en dansk officer.

Hans fader var oberstløjtnant Nicolai Christian Høst, hans moder hed Sophie Henriette f. Petersen. Efter at have gennemgået Landkadetakademiet blev han 1836 sekondløjtnant med aldersorden fra 1835, gennemgik Det gymnastiske Institut og blev ansat ved Kronens Regiment, hvornæst han gjorde tjeneste ved artilleriet. Udnævnt til premierløjtnant 1842 kom han til 2. infanteribataljon, hvormed han 1848 rykkede i felten og deltog i kampen ved Bov. Så ansattes han som adjudant ved 1. Infanteribrigade og udmærkede sig i slaget ved Slesvig; han såredes hårdt og faldt i fangenskab. Udnævnt til kaptajn 1849 blev han adjudant ved 6. brigade og ved Olaf Ryes korps og deltog med dette i fægtningerne ved Kolding og Vejle og i tilbagetoget. Om vinteren gjorde Høst tjeneste ved 4. forstærkningsbataljon, men var under felttoget 1850 stabschef ved 6. brigade, som i slaget ved Isted kæmpede ved Bøgmose. I 1851 blev Høst kompagnichef ved 2. bataljon, og da Hæren mobiliseredes 1863, fik han befalingen over 2. Regiments 2. bataljon, men hans helbredstilstand tillod ham kun delvis at deltage i felttoget 1864.

Samme år blev han major og ansattes først ved 1., senere ved 4. og dernæst som midlertidig kommandør
for 1. Infanteriregiment, hvis chef han blev ved årets slutning. Udnævnt til oberst 1867 blev han chef for 21. bataljon, var i 1876 brigadechef under lejrøvelserne ved Hald, ligesom han i 1873 overværede troppemanøvrer i Østrig. I 1879 opnåede han at blive general og chef for 2. Sjællandske Brigade (Kommandør af 2. grad af Dannebrogordenen var han blevet 1875), men 2 år senere blev han angrebet af den sygdom, som 12. marts 1882 endte hans dage. Kort forinden var han blevet afskediget på grund af svagelighed. Hans rolige væsen og sunde militære blik gjorde ham til en dygtig fører. Han blev 11. december 1867 gift med Andrea Hey, datter af købmand Hey i Helsingør.

Kilder 
 Peder Nieuwenhuis, "Johan Ditlev Høst", i: C.F. Bricka (red.), Dansk Biografisk Lexikon, København: Gyldendal 1887-1905.
 Nationaltidende, nr. 2108.

Personer i Dansk Biografisk Leksikon
Personer i Treårskrigen fra Danmark
Personer i den 2. Slesvigske Krig fra Danmark
Generalmajorer fra Danmark
Kommandører af Dannebrog
Personer fra København
Danskere i 1800-tallet
Julius Nielsen (officer)

Georg Julius Wilhelm Nielsen (5. april 1811 i Kastellet – 3. august 1891 i København) var en dansk officer.

Han var født i Kastellet, hvor hans fader, Johan Martin Nielsen (senere oberstløjtnant og chef for 3. bataljon, død 18. juli 1869), dengang var premierløjtnant. Moderen hed Helene f. Liebe. Julius Nielsen blev landkadet 1821 og tog officerseksamen 1826, men forlod først akademiet 1828, da han ansattes som sekondløjtnant ved 2. livregiment, hvorved han blev premierløjtnant 1835. Udnævnt til kaptajn 1847 kom han til 5. linjebataljon og rykkede dermed i felten 1848. Under kampen ved Dybbøl 5. juni udmærkede han sig og blev såret, men var atter med ved Kolding og Fredericia året efter samt i slaget ved Isted, hvorpå han i vinteren 1850-51 var kommandant i Husum. Han blev major 1853, chef for 4. jægerkorps (21. bataljon) 1860, oberstløjtnant 1862 og chef for 21. regiment 1864, i hvilket år han også blev oberst. Han var en tid kommandant i den befæstede lejr ved Fredericia og erholdt
det hverv at rømme denne fæstning.

Derefter var han med forskellige afbrydelser chef for 1. infanteribrigade, blev generalmajor 1866 samt året efter general og generalinspektør for fodfolket. I anledning af sit 50 års officersjubilæum benådedes han 1876 med Storkorset af Dannebrogordenen (Kommandørkorset havde han fået 1864), og han blev i 1879 kommanderende general i 1. Generalkommandodistrikt, hvilken stilling han beklædte, til han faldt for aldersgrænsen i 1881.

Nielsen, som 1. maj 1847 var blevet gift med Ida Marie Sørine Liebe, datter af justitsråd Liebe, forstander for Duebrødrekloster i Roskilde, henlevede sine sidste dage i København og døde 3. august 1891.

Kilder 
 Peder Nieuwenhuis, "Julius Nielsen", i: C.F. Bricka (red.), Dansk Biografisk Lexikon, København: Gyldendal 1887-1905.
 Nationaltidende, nr. 3814.

Personer i Dansk Biografisk Leksikon
Personer i Treårskrigen fra Danmark
Personer i den 2. Slesvigske Krig fra Danmark
Generalløjtnanter fra Danmark
Storkors af Dannebrog
Personer fra København
Danskere i 1800-tallet
Bellahøj Friluftsscene

Bellahøj Friluftsscene er en friluftsscene ved Bellahøjhusene. Scenen er udformet som et amfiteater med plads til 2000 siddende gæster, og er opbygget af de store jordmængder, der blev tilovers ved udgravningen til Bellahøjhusene. Scenen er tegnet af landskabsarkitekten C.Th. Sørensen, og blev indviet i 1953. Det er et meget enkelt anlæg med stramme linjer og stor respekt for både æstetik og funktion og med en smuk beliggenhed på toppen af København. Gennem tiden er scenen benyttet til en lang række forestillinger, koncerter og optrædender, desuden afholdes hvert år Sankt Hans-bål.

Anlægget bærer præg af mange års brug og fremstår i dag nedslidt og tilvokset. Som en af Københavns få friluftsscener har den en national og regional værdi og fungerer i dag som et vigtigt aktiv lokalt. Dertil rummer Bellahøj Friluftsscene og omgivelserne en kulturhistorisk kvalitet.

Referencer

Eksterne henvisninger 
Brønshøj-Husum Lokaludvalg om Bellahøj friluftsscene 

Brønshøj-Husum
Teatre i København
The Jungle (film fra 1967)

The Jungle (1967, ) er en kortfilm om bander lavet af afroamerikanske studerende under ledelse af Temple University-professoren Harold Haskins. I 2009, blev filmen tilføjet til National Film Registry af Library of Congress som værende “kulturelt, historisk eller æstetisk” væsentlig, hvor den vil blive bevaret til evig tid.

Eksterne henvisninger

Kilder

Amerikanske film fra 1967
Dokumentarfilm fra USA
Kortfilm fra USA
Six Degrees of Inner Turbulence

Six Degrees of Inner Turbulence er det sjette studiealbum af det amerikanske progressive metal-band Dream Theater, og det andet album i det som fans kaldte "the Metal Album", hvor det første var Metropolis Pt. 2, og det næste, Train of Thought. "The Meta Album" fortsætter ved at den sidste tone i den sidste sang, er den samme som starten på det næste album, Train of Thought.

Albummet blev udgivet på Elektra Records i 2002, og har to CD'er. Den ene CD er fem almindelige sange, hvor den anden CD er den 42 min. lange sang, Six Degrees of Inner Turbulence. Denne sang er dog blevet splittet op i otte dele. I ITunes Store vises de otte dele, i stedet for titlen "Six Degrees of Inner Turbulence".

Sange

Dream Theater 
James LaBrie – vokalist
John Petrucci – guitarist, bagvokal
John Myung – bassist
Jordan Rudess – keyboard
Mike Mangini – trommeslager, bagvokal

Dream Theater-album
Album fra 2002
Palle Smed

Palle Ebbesen Smed (født 19. oktober 1961 i Aakirkeby) er kommunikationsrådgiver og selvstændig erhvervsdrivende. Han har været chefredaktør for Fagbladet 3F og flere andre faglige magasiner, og været medstifter af Netavisen Pio. Han sidder i bestyrelsen for flere medievirksomheder som TV2 valgt i 2010 som en "stærk ressource" ( kulturminister Per Stig Møllers udsagn). Han og formanden blev som de eneste genvalgt i 2012 på kulturminister Uffe Elbæks forslag. Han er desuden bestyrelsesformand for DistributionPlus.

Smed modtog i 2006 Den Danske Publicistklubs jubilæumspris for sit drive og engagement og for at have sat nye standarder for fagpressen. 
Han startede den 1. juni 2017 som direktør for Faglige Seniorers 211.000 medlemmer.

Han er søn af Leif og Kylle Smed.

Involvering i Falcks kampagne mod Bios 
Palle Smed blev hyret som kommunikationsrådgiver af kommunikationsbureauet Advice til, på vegne af Falck, at modarbejde ambulancetjenesten Bios. Palle Smed erkendte i februar 2019 at have fortalt et hollandsk medie ('Follow The Money'), at han arbejdede på vegne af 3F. Det vurderes, at Palle Smed kan have tjent flere millioner kr. på sit arbejde, både ved betaling fra Advice og ved senere betaling direkte fra Falck.

På baggrund af sagen skal Palle Smed forklare sig for sin nuværende arbejdsgiver, Faglige Seniorer.

Referencer 

Erhvervsfolk fra Danmark
Lucas Sebastián Haedo

Lucas Sebastian Haedo (født 18. april 1983) er en argentinsk tidligere cykelrytter.

Fra 2010-2012 kørte Haedo for det danske hold . Han er lillebror til Juan José Haedo, som kørte for den danske hold fra 2007 til 2012, indtil han i 2013 skiftede til amerikanske Jamis-Hagens Berman.

Eksterne henvisninger 

Mandlige cykelryttere fra Argentina